stanford-oval/wikipedia huggingface dataset:
אסף אמדורסקי
ביוגרפיה > קריירת סולו ומפיק מוזיקלי > העשור הראשון של המאה ה-21

בשנת 2003 הפיק, עיבד וניהל אמנותית את האלבום שסימן את חזרתו של הזמר אריק סיני אל הבמה. האלבום, שנקרא "נאהב עד שנמות", הכיל שני שירים בלחניו של אמדורסקי. כמו כן ניגן באלבום בקלידים, אקורדיאון, בס, כלי הקשה, גיטרות וביצע תכנותים.
באותה שנה הוציא אמדורסקי את גרסאותיו לשירי שלמה ארצי באוסף הכפול "שירי אהבה שלי". בין השירים הבולטים באוסף שלהם העניק אמדורסקי נופך חדש: "אף פעם לא תדעי", "ירח", "שניים", "את אינך יודעת", "פעם תורי ופעם תורך" ו"גבר הולך לאיבוד". כמו כן ביצע עם אושיק לוי את שירו "יונתן סע הביתה", לאלבומו "אבל כולם - אושיק לוי וחברים". כמו כן יצא אלבום האוסף של אסף באותה שנה "15 הדקות של אסף אמדורסקי".
בשנת 2004 עיבד והפיק מוזיקלית את הלהיט "השיר הזה" בביצוען של הצמד שרונה ודניאלה פיק. בשיר זה ניגן אמדורסקי גם בגיטרות, בבס ובתופים לצד שרונה פיק שניגנה בקלידים ואף הלחינה את השיר למילותיה של אמה, הפזמונאית מירית שם אור. באותה שנה עמל אמדורסקי על אלבום האולפן הכפול שלו עצמו, שיצא שנה לאחר מכן. כטעימה לאלבום ההולך וקרב הפיק אמדורסקי מופע ענק עתיר באורחים שהתקיים באולם האנגר 11 בנמל תל אביב. המופע שנקרא "דאונטאון תל אביב" הציג את הכיוון שאליו משך אמדורסקי לקראת אלבומו החדש "קדימה אחורה": גרסאות כיסוי למוזיקה ישראלית של שנות ה-80. במופע זה ליוו את אמדורסקי שבעה נגנים ושתי זמרות ליווי ביותר משלושים שירים. בין אורחי המופע היו שלמה ארצי, אביב גפן, ברי סחרוף, קרני פוסטל, שרונה ודניאלה פיק, מיכל אמדורסקי, ג'וני שועלי, פושטק וירמי קפלן.
בשנת 2005 הוציא אמדורסקי את "קדימה אחורה" – אלבום כפול ובו העניק פרשנות עדכנית לשירים ישראלים שאהב משנות ה-80. האלבום, שהפיק ביחד עם הראפר פושטק, חולק לשניים: חלקו הראשון של האלבום כלל 10 שירים שהבולטים בהם: "איציק" (נכתב על ידי אייל לינור ובוצע במקור על ידי פופלקס), "יום אחד" (מסע ארוך במקור) (יעל גבירץ/קובי אשרת) ו"אל תעזבי את תל אביב" (מיקי שביב). חלקו השני של האלבום כלל גרסאות אינסטרומנטליות ברובן לשירים שבחלק הראשון. באלבום התארחו טובי הנגנים לתקופה: תום מוכיח, החצוצרן אבישי כהן, הטרומבוניסט יאיר סלוצקי וכן שרון רוטר ועוד.
בשנת 2007 הלחין אמדורסקי לאפרת גוש את השיר "לראות את האור" למילים של ברק פלדמן והוא נכלל באלבומה השני, "הסליחה ואני"; החל להשתתף בתוכנית הטלוויזיה " גריז" כאחד השופטים וכמו כן הקליט גרסת כיסוי לשירו של שלום חנוך "זה רק געגוע" עבור האלבום "הדרכים הידועות" הכולל גרסאות כיסוי לאלבומו של חנוך "חתונה לבנה".
ב-2 בספטמבר 2008 הוציא אמדורסקי את האלבום "הרי את". לאלבום קדמו הסינגלים "רכבת לצפון", "גולשים" ו"בראשית", ואחריו יצאו גם "יש לך מקום" ו"סיני". האלבום הופץ גם במהדורה כפולה עם חמישה שירים נוספים, ובהם השיר "ביחד", שיצא כסינגל כבר בשנת 2006. במרץ 2009 הגיע האלבום למעמד אלבום זהב.
עוד באותה שנה השתתף אמדורסקי בהקלטות אלבומו של שולי רנד "נקודה טובה", בנגינה על כלים שונים, כגיטרות, קלידים, סקסופון וכלי הקשה. בנוסף, הפיק מוזיקלית את המופע "נקודה טובה" המבוסס על אותו אלבום, בו שימש גם כקלידן וביצע בדואט עם שולי רנד את שיר הנושא "נקודה טובה".
בשנת 2009 השתתף בתוכנית הטלוויזיה "טינופת" ב"הוט 3". כמו כן המשיך במקביל במסע הופעות לקידום אלבומו "הרי את" שהגיע למעמד אלבום זהב ואלבומו של שולי רנד "נקודה טובה" שזכה בראשית השנה באלבום פלטינה.
ב-22 באוקטובר 2009 השיק אסף אמדורסקי את המופע "שרים הדודאים", בו הוא וישראל גוריון מבצעים משירי צמד הדודאים, כאשר אסף מחליף את אביו המנוח, בני אמדורסקי.
ביוגרפיה > קריירת סולו ומפיק מוזיקלי > העשור השני של המאה ה-21

בתחילת שנת 2010 החל בשיתוף פעולה עם עברי לידר. באפריל הוציאו השניים סינגל משותף, "לא יכול לישון", ובמקביל הופיעו ביחד.
בינואר 2011 הוציא אמדורסקי את האלבום "צד א'". הסינגל הראשון שקדם לו היה "איפה את היום". הסינגל השני מהאלבום היה "זוג משמיים". האלבום נפתח בשיר "הרחובות ממריאים לאט", למילים של דוד אבידן. השיר יצא גם כקליפ, שאותו יצר אמדורסקי באופן עצמאי. בסוף אותה שנה החל לעבוד על אלבום משותף עם ישראל גוריון. האלבום "שרים הדודאים" שיצא ב-2013 ולווה במסע הופעות, כלל 18 שירים שרובם הוקלטו בעבר על ידי צמד הדודאים וכן שירים שהוקלטו לראשונה על ידי אסף אמדורסקי וגוריון. בהקלטות השתתפו בין השאר מתי גוריון - בנו של ישראל גוריון, אהובה עוזרי, חבורות זמר ואנסמבל כלי פריטה שפיה. האלבום זכה להגיע למעמד של אלבום זהב. מהאלבום הצליחו החידושים "הבלדה על השיער הארוך והשיער הקצר" ו"העולם בשחור לבן". שנה מאוחר הקליט אסף גרסת כיסוי לשיר "פגישה לאין קץ" שגם היא זכתה להצלחה.
באותה שנה (2013) יצא EP בשם "15 דקות - הרמיקסים", שכלל ארבעה עיבודים אלקטרוניים לשיר "15 דקות" שהופיע במקור באלבום "מנועים שקטים".
במאי 2014 הוציא אלבום הופעה שני, הפעם במשותף עם המוזיקאית קרני פוסטל. בסוף אותה שנה הפיק ועיבד את שירו של המוזיקאי עדי מדנס "הייתי מעדיף שיתקעו בי סכינים". אמדורסקי גם ניגן בתופים, קלידים, גיטרה וסינתיסייזר וביצע קולות רקע. ב-2015 הקליט אמדורסקי את השיר "בלדה לאשה" (תרצה אתר/משה וילנסקי) שהיה לשיר הנושא של הסרט הדוקומנטרי "תרצה אתר – ציפור בחדר".
בתחילת 2016, במקביל לפרסום הקליפ "מגדלים" כסינגל ראשון מתוך האלבום "פה", פתח אמדורסקי בגיוס מימון המונים להוצאתו.
באוקטובר 2016 הצטרף לפאנל השופטים של העונה הרביעית של הכוכב הבא לאירוויזיון, והחל את הצילומים בנובמבר באותה שנה וממשיך בתפקיד זה עד היום. בפברואר 2017 יצא אלבומו של יהלי סובול ריצות ארוכות אותו הפיק ועיבד אמדורסקי וכן ניגן על תופים ובס. בקיץ 2018 יצא אלבום נוסף משותף לאמדורסקי וישראל גוריון, המהווה המשך לאלבום שרים הדודאים. באלבום זה שמתאפיין בהפקה עשירה יותר, התארחו מוזיקאים כמו יהודה פוליקר, יהודית רביץ, שלומי שבן ומארינה מקסימיליאן.
בשנת 2019 הופיע במסגרת פסטיבל "יערות מנשה" לצד טל פרידמן, אלה רונן, פלורה, מירב הלינגר, נדב הולנדר, אביגיל קובארי, גיל בר הדס, יעל קראוס ואחרים.
ביוגרפיה > העשור השלישי של המאה ה-21

במהלך מגפת הקורונה הוציא אמדורסקי שני שירים חדשים: "שום דבר", לחן של אמדורסקי לשירו של המשורר נתן זך שנפטר כשבועיים לפני הוצאת השיר ו"את ואני נוסעים לאט", אשר זכה לשתי גרסאות וידאו: הראשונה מבוססת על רישומים שצייר היוצר בעצמו והשנייה היא סרטון עלילתי בהשתתפות השחקנים אבי פניני וחלי גולדנברג. את הקליפ ביים אמדורסקי במשותף עם היוצרת יערה עגנון. זהו שיתוף פעולה שני של השניים, לאחר הקליפ ״שפה אחרת״, אותו ביימו במשותף ב-2017, כחלק מקמפיין האלבום פה.
בתחילת 2021, בערב יום הולדתו ה-50, הוציא את האלבום "MEFORAK: Remixes" המורכב מ-11 רצועות המעניקות פרשנות שונה ועדכנית לשירים שהקליט לאורך השנים. באלבום משתתפים יוצרים חדשים וותיקים כאחד: רונה קינן, red axes, רייסקינדר, אבישג כהן רודריגז, יותם אבני, rejoicer ועוד. את עטיפת האלבום צייר אסף אמדורסקי בעצמו.
ב-29 ביולי 2021 הוציא את השיר "רצינו פלא" שכתב והלחין.
ב-30 באוגוסט 2021 הוציא את האלבום "432", שמונה שירים אותם כתב והלחין על חוף מבודד בסיני. גם עטיפת האלבום החדש צוירה על ידי אסף אמדורסקי. חמשת הציורים שמופיעים בעטיפת התקליט (אקריליק על קנבס בגודל מטר על מטר) נמכרו ונתרמו לעמותת בית השנטי.[דרושה הבהרה]
בשנת 2022 השתתף בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר. ב-30 בינואר 2022 הוציא את הסינגל "על מאתיים". ב-1 בספטמבר הוציא לאור את גרסת הכיסוי שלו לשירו של איתי לוי, "שתישרף האהבה", אותה ביצע במהלך "הכוכב הבא". ב-22 בספטמבר 2022 הוציא לאור, יחד עם אלה לי ורד אקסס גרסת כיסוי לשירו של צביקה פיק, "מרי לו", כחלק מהמצעד השנתי של גלגלצ.
ב-15 בינואר 2023 הוציא את הסינגל "יונה לבנה" יחד עם ההרכב רד אקסס. ב-8 במאי 2023 הוציא את הסינגל "הורגת", שיתוף פעולה יחד עם נינט טייב וההרכב Garden City Movement. אמדורסקי, יוני שרוני וטייב החליטו בספונטניות לעבוד יחד לאחר שהבינו שלא שיתפו פעולה קודם לכן. באותה השנה השתתף בעונה השלישית של הזמר במסכה בתור השבלול, וזכה במקום השלישי.
ב-30 בינואר 2024 הוציא את הסינגל "יותר מדי פרחים", שנכתב עם רונן בן חורין. השיר נוצר בהשראת אירועים שהתרחשו במהלך טבח שבעה באוקטובר ויצא ביום הולדתו ה-53 של אמדורסקי. ב-19 במרץ יצא לאור השיר "עדן", שיתוף פעולה של הילה רוח יחד עם אמדורסקי. את הגרסה המקורית של השיר ביצעו דייוויד ברן וטינה ויימאות' (בסיסטית להקת Talking Heads) עבור הסרט והאלבום "Stop Making Sense", שחגג 40 שנה להיווסדו.
ביוגרפיה > מוזיקה לסרטים ולסדרות טלוויזיה

לאורך השנים הלחין והקליט אמדורסקי מוזיקה לתיאטרון, לקולנוע ולטלוויזיה. בין השאר הלחין והפיק פסקולים לסרטים "אהבה קולומביאנית", "אבא שחור לבן", "איים אבודים", "תרצה אתר - ציפור בחדר", "דרייבר" וכן את פסקול סרטו של שבי גביזון "האסונות של נינה". פסקול הסרט (בהשתתפות שלומי שבן, יעל קראוס, קרני פוסטל, ושרון רוטר) יצא כאלבום בשנת 2003. בשנת 2007 הלחין והפיק את פסקול הסדרה "הבורר". בשנת 2023 יצר את מוזיקת הסדרה אבירם כץ ששודרה בכאן 11.
ביוגרפיה > חיים אישיים

ב־1999 אמדורסקי נישא למיכל אמדורסקי, ולשניים נולדו שתי בנות. ב־2008 הם התגרשו.
ב־2014 אמדורסקי נישא בשנית להדר ג'וזפין ג'בוטרו. ביוני 2024 השניים נפרדו.
דודניתו של אמדורסקי מצד אביו היא הזמרת קרן פלס (אביה של פלס הוא בן דודו של אמדורסקי).
דיסקוגרפיה

אסף אמדורסקי (1994)
אסף אמדורסקי (1996)
מנועים שקטים (1999) (אלבום זהב)
קדימה אחורה (2005), אלבום גרסאות כיסוי
הרי את (2008) (אלבום זהב)
צד א' (2011)
שרים הדודאים - במשותף עם ישראל גוריון (2013) (אלבום זהב)
פה (2016)
שרים הדודאים 2 - במשותף עם ישראל גוריון (2018)
432 (2021)
דיסקוגרפיה > הופעות חיות

לייב (2001)
אסף אמדורסקי וקרני פוסטל בהופעה (2014)
הופעות חיות במפעל הפיס (2022)
דיסקוגרפיה > עם תערובת אסקוט

תערובת אסקוט (1991)
דיסקוגרפיה > שונות

15 הדקות של אסף אמדורסקי - אוסף שירים (2003)
Stereotypes Type B
האסונות של נינה (2003), פסקול הסרט האסונות של נינה, בשיתופו של שלומי שבן.
15 דקות - רמיקסים (2013)
MEFORAK: Remixes (2021)
הערות שוליים

↑  עמית קלינג, כך זה קרה: אסף אמדורסקי מתגלגל בין הריסות חייו ונזכר. ריאיון, Time Out תל אביב, 7 ביולי 2016
↑  סיפור עם סוף מעיק, נרי אבנרי, 17 במאי 2010
↑  היאלי יעקבי‏, בוטלה הופעה של אסף אמדורסקי בכנס מתגייסים, מכיוון שלא שירת בצבא, באתר וואלה, 28 ביוני 2001
↑  יהלי סובול, ‏מקצה לקצה – חוזרים ל"מנועים שקטים", באתר "Time Out ישראל", 1 בספטמבר 2013
↑  אור ברנע, לידר ואמדורסקי - בקרוב אצלכם, באתר ynet, 13 באפריל 2010
↑  עינב שיף‏, פריט אספנים: על "צד א'" של אסף אמדורסקי, באתר וואלה, 11 בינואר 2011
↑  הפקה עצמית‏, אסף אמדורסקי - "איפה את היום", באתר וואלה, 5 באוקטובר 2010
↑  מיכאל יעקובסון, בתוך העיר האינטימית שלי, באתר Xnet‏, 5 באפריל 2011
↑  פסטיבל יערות מנשה, 2019
↑  דנית צמית, אסף אמדורסקי: "לא נותרו לי הרבה דברים עמוקים לומר. מעכשיו זה לחזור על עצמי", באתר ynet, 30 בינואר 2022
↑  מערכת mako מוזיקה, ‏הפתעה לאיתי לוי: אסף אמדורסקי שר את "שתשרף האהבה", באתר ‏מאקו‏, 29 באוגוסט 2022
↑  סינגל: שתשרף האהבה – אסף אמדורסקי, באתר Spotify
↑  אורי זר אביב, ‏המופע המרגש של מיכה שיטרית ואסף אמדורסקי מחדש את "מרי לו", באתר גלובס, 20 באוקטובר 2022
↑  רד אקסס, יונה לבנה - שיר חדש עם אסף אמדורסקי..., באתר פייסבוק, ‏15 בינואר 2023
↑  עמית אטיאס, ‏"הרכבנו את עצמנו מחדש כמוזיקאים וכאנשים", באתר ‏מאקו‏, 8 במאי 2023
↑   "בא לי רק לבכות, כל יום כל הלילה": השיר המצמרר של אסף אמדורסקי, באתר וואלה, 30 בינואר 2024
↑  הילה רוח ואסף אמדורסקי במחווה לטוקינג הדס, באתר yosmusic.com, ‏2024-03-20
↑  מערכת עכבר און-ליין, האמדורסקים נפרדים?, באתר הארץ, 5 ביוני 2008
↑  אלון הדר, צילום: אוהד רומנו, יהודי טוב, באתר ynet, 6 באפריל 2016
↑  103FM - איריס קול - קרן פלס חושפת את הקשר המשפחתי לאסף אמדורסקי, באתר 103FM - האזנה לרדיו און ליין
↑  אלבום מוזיקה אלקטרונית
| 0 | 1 | 2 |
| --- | --- | --- |
| הקודם: 2007 - חביב שחאדה חנא ("ביקור התזמורת") | זוכה בפרס אופיר למלחין לשנת   2008 - אסף אמדורסקי ("איים אבודים")  וישראל ברייט ("אצבע אלוהים") | הבא: 2009 - רביע בוכרי ("עג'מי") |
| --- | --- |
בקרת זהויות :  NLI: 987007311706205171  BNE: XX1784955  BnF: cb16542834p (data)  ISNI: 0000 0000 6055 0750  LCCN: no2005048086  MusicBrainz: cb9aca05-9cdc-4500-bfbf-338920ea2c36  SNAC: w6k10bdz  SUDOC: 176439188  VIAF: 87571893   WorldCat (עם VIAF): 87571893 
בהופעה באזור התעשייה הישן בראשון לציון ("הרובע"), ספטמבר 2013
ג'רמי סיסטו

| --- | --- |

סיסטו ב-2018
 לידה:  6 באוקטובר 1974 (בן 50) גראס ואלי, קליפורניה, ארצות הברית ארצות הברית 
 מדינה:  ארצות הברית 
 מקום מגורים:  Laurel Canyon 
 השכלה:  אוניברסיטת קליפורניה בלוס אנג'לס  בית הספר על שם פרנסיס פארקר 
 תקופת הפעילות:  מ-1991 
 בן או בת זוג:  מריסה רייאן (1993–2002) 
 
ג'רמי מרטון סיסטו (באנגלית: Jeremy Sisto; נולד ב-6 באוקטובר 1974) הוא שחקן אמריקאי. הוא ידוע בתפקידיו בתור בילי צ'נווויט ב"עמוק באדמה", הבלש סיירוס לופו בסדרה "חוק וסדר", ג'ורג' אלטמן בסיטקום "פרברי הגיהנום", עליו היה מועמד לפרס הטלוויזיה של המבקרים עבור השחקן הטוב ביותר בסדרה קומית, וג'ובל ולנטיין בסדרת הדרמה "FBI". בקולנוע הוא כיכב ב"קלולס" של איימי הקרלינג, "שלוש עשרה" של קתרין הארדוויק, וב"מלצרית" של אדריאן שלי.
בשנת 2004, הוא גילם את שחקן הבייסבול הקנאי שיין מונגיט בסרט "Take Me Out", שעליו היה מועמד לפרס חוג מבקרי הדרמה בלוס אנג'לס עבור הופעה מומלצת במחזה.
ג'רמי סיסטו 2009
חיים מוקדמים

ג'רמי סיסטו נולד בגראס ואלי, קליפורניה, ארצות הברית, בנם של רידי גיבס, שחקנית, וריצ'רד "דיק" סיסטו, מוזיקאי ג'אז ומורה. לסיסטו יש אחות גדולה, מדו סיסטו, שהיא שחקנית הידועה בעיקר בזכות גילומה של קרוליין בסרט "קפטן רון" משנת 1992. הוריו של סיסטו התגרשו ואביו התחתן עם אמנית הטקסטיל פני סיסטו. סיסטו גר עם אמו ואחותו וסיפר מאוחר יותר כי היעדרותו של אביו הפכה את ההורות לבנו שלו לקשה יותר. הוא גדל בהרי סיירה נבאדה התחתונים לפני שעבר לשיקגו בגיל שבע. הוא למד בבית הספר הייפילד מונטסורי בלואיוויל, קנטקי בכיתה א', ולאחר מכן בבית הספר פרנסיס וו. פרקר בשיקגו. סיסטו עבד עם להקות התיאטרון המקומיות Cherry Street Theatre ו-Absolute Theatre Company. ב-1991 הוא הופיע בסרט "גרנד קניון". לאחר שהתקבל לאוניברסיטת קליפורניה, לוס אנג'לס, הקריירה שלו נסקה והוא החל לשחק במשרה מלאה.
קריירה > 1984–1999

הופעת המשחק הראשונה של סיסטו הייתה בקליפ מ-1984 לשיר של טוויסטד סיסטרס " We're Not Gonna Take It ". סיסטו ביצע את הופעת הבכורה שלו בסרט הדרמה "גרנד קניון" משנת 1991, בכיכובם של קווין קלין וסטיב מרטין בזמן שלמד בתיכון. לאחר מכן קיבל תפקידים בסרטי טלוויזיה שונים. בתחילת קריירת הקולנוע והטלוויזיה שלו, סיסטו גילם רוצח ב-Hideaway" (1995)"; נער עשיר ב"קלולס "1995); חוטף ב-Suicide Kings" (1997)"; רץ מדליית הזהב האולימפית פרנק שורטר ב"ללא גבולות" (1998); ישו המשיח במיני סדרה "ישו" (1999); ובמאי קולנוע אלמן ב־This Space Between Us"- (1999)". הוא גם שיחק בסרטים "אור ירח ולנטינו" (1995), "ים של חברים" (1996) ועוד
בשנת 1996, סיסטו ביצע אודישן לדמותו של ג'ק דוסון בסרט "טיטניק" של ג'יימס קמרון לצד קייט ווינסלט, אך בסופו של דבר הפסיד בתפקיד ללאונרדו דיקפריו. בשנת 1998, הוא גילם את פרדריק וו. סוורד בסרט הטלוויזיה TNT "היום שנורה לינקולן".
קריירה > 2000–2010

מ-2001 עד 2005, הוא גילם את בילי צ'נווויט בסדרת הדרמה של HBO "עמוק באדמה". על עבודה זו, הוא היה מועמד פעמיים לפרס גילדת שחקני המסך על ביצועים יוצאי דופן של אנסמבל בסדרת דרמה יחד עם שאר הצוות. סיסטו כיכב בסרט הדרמה מ-2001, "עיניים של מלאך", לצד ג'ניפר לופז. ב-2003 כיכב סיסטו בסרט הדרמה "שלוש עשרה", ובסרט האימה "טעות בכיוון". באותה שנה, הוא גם הופיע בעונה האחרונה של דרמת הנעורים "דוסון קריק". לאחר מכן הופיע סיסטו על במת לוס אנג'לס, וגילם את התפקיד של שיין מונגיט במחזהו של ריצ'רד גרינברג "Take Me Out", על שחקן בייסבול שיוצא מהארון. סיסטו היה מועמד לפרס חוג מבקרי הדרמה בלוס אנג'לס על תפקידו.
בשנת 2006, הוא הופיע במחזה ברודוויי Festen בתיאטרון תיבת הנגינה. באותה שנה, הוא שיחק בסדרת הדרמה קצרת הימים של NBC חטופים, בתפקיד ראשי בסרט האימה המסתורי Population 436, וכיכב בסרט מותחן הפשע Unknown . ביולי 2007, סיסטו הופיע בווידאו קליפ של מארון 5 לשיר " Wake Up Call ". הוא גילם בחור ששכב עם חברתו של אדם לוין. באותה שנה, הוא הופיע בתור ארל האנטרסון עם קרי ראסל בסרט הקומדיה-דרמה מלצרית.
בשנת 2008, סיסטו הצטרף לצוות השחקנים של סדרת דרמת הפשע של רשת NBC חוק וסדר, בתור הבלש סיירוס לופו, והחליף את הבלשית נינה קאסידי כשותף של אד גרין. סיסטו כבר הופיע בתוכנית, כעורך דין, בפרק הסיום של העונה הקודמת. סיסטו נשאר בשלוש העונות האחרונות של הסדרה (עונות 18–20), ודמותו הפכה לשותפה עם הבלש קווין ברנרד בגילומו של אנתוני אנדרסון לאחר שמרטין עזב את הסדרה לקראת סוף עונה 18.
כמו כן בשנת 2008, סיסטו כיכב בסרט הדרמה "גני הלילה", ודיבב את תפקיד באטמן בסרט ישיר לווידאו Justice League: The New Frontier. בשנת 2009, הוא גילם כומר קתולי, לצד קריסטין צ'נואת', בסרט הדרמה העצמאי Into Temptation. בשנה שלאחר מכן, הוא כיכב בהפקה של מועדון התיאטרון של מנהטן של Spirit Control במרכז העיר ניו יורק, וזכה לביקורות נלהבות על הופעתו כאדם וויאט.
קריירה > 2011–היום

מ-2011 עד 2014, סיסטו כיכב בסדרה הקומית של ABC פרברי הגיהנום, שהוצגה לראשונה ב-28 בספטמבר 2011. הוא שיחק את התפקיד של ג'ורג' אלטמן, אביה הגרוש של הדמות הראשית של הסדרה, במשך שלוש עונות, ולאחר מכן בוטלה הסדרה. סיסטו היה מועמד לפרס הטלוויזיה של המבקרים לשנת 2013 לשחקן הטוב ביותר בסדרה קומית על הופעתו כג'ורג'. ב-2011 שיחק בסרט הדרמה סירוניה, בבימויו של ברנדון דיקרסון. בשנת 2012, הוא כיכב בתור השריף רולינגס בדרמת המדע הבדיוני הקומית רובוט ופרנק שזכתה לשבחים. בשנה שלאחר מכן, סיסטו כיכב בתפקיד גאי קרלסבורג, לצד ג'יימס מרסדן וקלייר דיינס, בדרמה הקומית "מגניב כמוני" .
בשנת 2014, סיסטו היה שותף בכתיבת התסריט לסרט הקומדיה Break Point עם ג'ין הונג. הוא גם כיכב בסרט ושימש כמפיק. ב-5 ביוני 2014, הוכרז שסיסטו הצטרף לקאסט של הגרסה המחודשת של קרלטון קיוז ל-The Returned עבור ערוץ הכבלים A&E . הסדרה נמשכה עונה אחת לפני שהיא בוטלה על ידי הרשת. לאחר מכן הוא דיבב את טאלון בסרט האנימציה בווידאו באטמן נגד רובין. בשנת 2015, סיסטו הפיק וכיכב בתפקיד אהרון מילר בסרט המותחן הבריטי Hangman, שהוצג בבכורה ב-South by Southwest. באותה שנה, הוא הצטרף לצוות השחקנים של סדרת דרמת הפשע של ABC Wicked City . סיסטו גילם את הבלש ג'ק רות', קצין משטרת לוס אנג'לס שמחפש רוצח סדרתי ברצועת הסאנסט. התפקיד הוצג במקור על ידי אדם רוטנברג, אך לאחר שהסדרה קיבלה את תאריך הבכורה, התפקיד עובד מחדש. הסדרה התקבלה בצורה גרוע על ידי המבקרים ובוטלה לאחר ששודרו רק 3 פרקים עקב רייטינג חלש של ABC.
סיסטו לוהק אז לצד ארצ'י פנג'בי בפיילוט הדרמה של ABC "המושבעים", אך הפרויקט לא הועלה לסדרה. בין השנים 2016–2018, סיסטו כיכב בתור פרדי גרין בסדרת הדרמה Ice של Audience Network של אנטואן פוקווה, לצד קאם ג'יגנדט ודונלד סאתרלנד
סיסטו מגלם כיום את עוזר הסוכן המיוחד האחראי ג'ובל ולנטיין בסדרת הדרמה של דיק וולף FBI של רשת CBS.
חיים אישיים

ב-30 באוגוסט 1993, סיסטו התחתן עם השחקנית מריסה ריאן בלאס וגאס, שניהם היו אז בני 18. סיסטו וריאן נפרדו יומיים לאחר מכן אך נשארו נשואים כחוק עד 21 ביוני 2002, כאשר הגירושים שלהם הושלמו.
ב-5 ביוני 2009, לסיסטו וחברתו דאז, אדי ליין, נולדה בתם הראשונה, צ'רלי-בלרינה סיסטו. סיסטו וליין התחתנו ב-13 באוקטובר 2009, בעיריית ניו יורק. ב-9 במרץ 2012, נולד ילדם השני, בן בשם סבסטיאן קיק סיסטו. המשפחה מתגוררת בלורל קניון, לוס אנג'לס. סיסטו מתרגל מדיטציה טרנסנדנטלית מאז 2001 בערך.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | גרנד קניון | רוברטו |  |
| 1994 | הצוות | תימוטי גרנט |  |
| 1995 | להתחבא | ג'רמי ניברן |  |
| 1995 | קלולס | אלטון טיסקיה |  |
| 1995 | ירח וולנטינו | סטיבן |  |
| 1996 | ים של חברים | פרנק בימונט |  |
| 1997 | Bongwater | רוברט |  |
| 1997 | להתגרות במוות | ט.ק. לורנס |  |
| 1997 | Three Women of Pain | לאנס | סרט קצר, גם מפיק בפועל |
| 1997 | Oakland Underground | מנהיג הנוקס אילומינטור |  |
| 1998 | Some Girl | צ'אד |  |
| 1998 | ללא גבולות | פרנק שורטר |  |
| 1998 | Playing by Heart | מלקולם |  |
| 1999 | This Space Between Us | אלכס הארטי |  |
| 1999 | ללא פחד | סוני ג'יימס |  |
| 1999 | ישו | ישו |  |
| 1999 | The Auteur Theory | ג'ולס |  |
| 1999 | Little Servant | פלמינגו |  |
| 2000 | Track Down | לאנס פיטרסון |  |
| 2001 | Don's Plum | ברנרד |  |
| 2001 | עיניים של מלאך | לארי פוג האב |  |
| 2001 | כלב מת | תום ברבורן |  |
| 2002 | מיי | אדם סטאבס |  |
| 2002 | Showboy | בעצמו כשחקן של עמוק באדמה |  |
| 2002 | Now You Know | ג'רמי |  |
| 2002 | Robbing 'Hef" | ג'קי |  |
| 2003 | שלוש עשרה | בריידי |  |
| 2003 | The Movie Hero | בלייק גרדנר |  |
| 2003 | Manfast | Mica |  |
| 2003 | טעות בכיוון | סקוט קורבי |  |
| 2004 | Paranoia 1.0 | סיימון ג'יי | גם מפיק שותף |
| 2004 | In Enemy Hands | ג'ייסון אייברס |  |
| 2004 | Dead & Breakfast | כריסטיאן |  |
| 2004 | The Heart Is Deceitful Above All Things | צ'סטר |  |
| 2004 | Method | ג'ייק פילדס |  |
| 2005 | The Nickel Children | הרופא |  |
| 2005 | A Lot Like Love | בן מילר |  |
| 2005 | In Memory of My Father | ג'רמי |  |
| 2006 | אוכלוסייה: 436 | סטיב קיידי |  |
| 2006 | The Thirst | דאריוס |  |
| 2006 | Unknown | אדם כפות |  |
| 2006 | Broken | וויל |  |
| 2007 | מלצרית | ארל האנטרסון |  |
| 2008 | Gardens of the Night | ג'ימי |  |
| 2008 | Justice League: The New Frontier | באטמן | דיבוב |
| 2008 | A Cat's Tale | תמנון | דיבוב |
| 2009 | Rosencrantz and Guildenstern Are Undead | הבלש ווימבלי |  |
| 2009 | Into Temptation | ג'ון בורילין האב |  |
| 2010 | לישון בפארק |   | מפיק, תסריטאי, במאי, צלם ועורך |
| 2011 | Hook, Line and Sinker | גורדון | סרט קצר, גם מפיק בפועל |
| 2011 | סירוניה | טאקר |  |
| 2012 | רובוט ופרנק | שריף רואלינג |  |
| 2013 | Kids Like You & Me |   | מפיק |
| 2013 | As Cool as I Am | גיא קרלסבורג |  |
| 2014 | Break Point | ג'ימי פרייס | גם תסריטאי ומפיק |
| 2015 | באטמן נגד רובין | טאלון | דיבוב |
| 2015 | Hangman | Aaron Miller | גם מפיק |
| 2015 | H8RZ | Mr. Faustin |  |
| 2016 | The Other Side of the Door | Michael Harwood |  |
| 2016 | אהבה זה כל מה שאתה צריך? | Mr. Thompson |  |
| 2016 | Girl Flu. | ארלו |  |
| 2017 | Star Citizen: Lost and Found | סאם דוהרטי |  |
| 2017 | פרדיננד | ראף | דיבוב |
| 2019 | לשבור את הקרח 2 | המלך רנרירד | דיבוב |
| 2020 | In the Footsteps of Elephant | המספר | דוקומנטרי |
| 2020 | Wichita | ג'וש | סרט קצר |
| 2021 | Last Night in Rozzie | ג'אי דונובן |  |
| 2021 | Adrianne | עצמו | דוקיומנטרי |
| 2022 | Captain Tsunami's Army | קפטיין צונמי |  |
| 2023 | Last Straw | אדוארד אוסבורן |  |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 1992 | Desperate Choices: To Save My Child | ג'וש ראיין | סרט טלוויזיה |
| 1994 | The Shaggy Dog | טריי מילר | סרט טלוויזיה |
| 1996 | Out of Order |  | בפרק: "Familiar Bonds" |
| 1997 | Duckman | בובי | קול, בפרק: "With Friends Like These" |
| 1997 | ראגרטס | לארי | קול, בפרק "Angelica Orders Out/Let It Snow" |
| 1998 | Real Life | ג'יימס בארט ה-3 |  |
| 1998 | The Day Lincoln Was Shot | פרדריק סוארד | סרט טלוויזיה |
| 1998–1999 | משפחת תורנברי | קריין רדיו, D.J. | קול, 2 פרקים |
| 1999 | ה-'60s | קני קליין | סרט טלוויזיה |
| 1999 | ישו | ישו | סרט טלוויזיה |
| 2001 | The Outer Limits | תומאס | בפרק: "A New Life" |
| 2001–2005 | עמוק באדמה | בילי צ'נווויט' | תפקיד ראשי (11 פרקים), תפקיד חוזר (20 פרקים) |
| 2003 | יוליוס קיסר | יוליוס קיסר | סרט טלוויזיה ב-2 חלקים |
| 2003 | אזור הדמדומים | גריידי פינץ' | בפרק: "The Executions of Grady Finch" |
| 2003 | דוסון קריק | כריסטופר | בפרק: "All Good Things..." |
| 2003–2004 | מצרים קדומים | המספר | 2 פרקים |
| 2004 | Punk'd | עצמו |  |
| 2004 | Celebrity Poker Showdown | עצמו | בפרק: "Tournament 2, Game 3" |
| 2005 | סבב הפוקר העולמי | עצמו | בפרק: "Hollywood Home Game VIII" |
| 2006–2015 | אבא אמריקאי | מיץ' | קול, 2 פרקים |
| 2006 | Nightmares & Dreamscapes: From the Stories of Stephen King | ווילי אוונס | Episode: "The Fifth Quarter" |
| 2006–2007 | חטופים | לוסיאן קנאפ | תפקיד ראשי, 13 פרקים |
| 2007 | מספ7ים | אלווין בריקל | בפרק: "The Art of Reckoning" |
| 2007 | חוק וסדר | קלינט גלובר | בפרק: "The Family Hour" |
| 2007 | הבנים שלי | ת'ורן | 2 פרקים |
| 2008–2010 | חוק וסדר | הבלש סיירוס לופו | תפקיד ראשי, 63 פרקים |
| 2010 | Spy Wars | המספר |  |
| 2011–2014 | פרברי הגיהנום | ג'ורג' אלטמן | תפקיד ראשי, 57 פרקים |
| 2013 | Air Force One Is Down | פרגוס מרקי | סרט טלוויזיה ב-2 חלקים |
| 2013 | מטבחי הגיהנום | עצמו | בפרק: "7 Chefs Compete: חלק 2" |
| 2013 | BlackBoxTV Presents | ג'ונתן | בפרק: "Inside" |
| 2013 | Hollywood Help | ג'רמי |  |
| 2015 | The Returned | פיטר לטימור | תפקיד ראשי, 10 פרקים |
| 2015 | Rent Control | ג'ורג' | בפרק: "George" |
| 2015 | CollegeHumor Originals | ג'רמי | בפרק: "The Guy Who's Way Too Competitive (with Jeremy Sisto)" |
| 2015 | השבוע שעבר עם ג'ון אוליבר | שוטר | בפרק: "Public Defenders" |
| 2015 | עיר מרושעת | הבלש ג'ק רוט' | תפקיד ראשי, 8 פרקים |
| 2016 | המושבעים | דן | סרט טלוויזיה |
| 2016–2018 | Ice | פרדי גרין | תפקיד ראשי, 20 פרקים |
| 2017 | ארוכה הדרך הביתה (אנ') | רוברט מילטנברגר | תפקיד ראשי; 8 פרקים |
| 2018–הווה | FBI | עוזר סוכן מיוחד אחראי ג'ובל ולנטיין | תפקיד ראשי |
| 2019 | Awokened | דרטי | סרט טלוויזיה |
| 2020 | FBI: המבוקשים ביותר | עוזר סוכן מיוחד אחראי ג'ובל ולנטיין | בפרק: "Reveille" |
| 2020 | רובוט צ'יקן | מרב מרצ'נטס, טייוין לניסטר | קול, בפרק: "Buster Olive in: The Monkey Got Closer Overnight" |
| 2021–2022 | FBI: אינטרנשיונל | עוזר סוכן מיוחד אחראי ג'ובל ולנטיין | 3 פרקים |
קרדיטים אחרים > וידאו קליפ

| שנה | שם הווידאו קליפ | אמן |
| --- | --- | --- |
| 2007 | " Wake Up Call " (Original and Director's Cut versions) | מארון 5 |
| 2012 | "Just Cuz" | עצמו |
קרדיטים אחרים > פסקול

עמוק באדמה – (מבצע: "Daddy Sang Bass") פרק: "Time Flies"
קרדיטים אחרים > תיאטרון

| שנה | שם המחזה | תפקיד | מקום |
| --- | --- | --- | --- |
| 2004 | Take Me Out | שיין מונגיט | גפן פלייהאוס, לוס אנג'לס |
| 2006 | Festen | מר קלינגנפלט | תיאטרון תיבת נגינה, ברודוויי |
| 2010 | Spirit Control | אדם וויאט | מרכז העיר ניו יורק, אוף ברודוויי |